Komission asetus (ETY) N:o 1715/93, annettu 30 päivänä kesäkuuta 1993, interventioelinten suorittaman viljojen haltuunoton menettelyistä annetun asetuksen (ETY) N:o 689/92 muuttamisesta



Virallinen lehti nro L 159 , 01/07/1993 s. 0100 - 0100

Suomenk. erityispainos Alue 3 Nide 50 s. 0141

Ruotsink. erityispainos Alue 3 Nide 50 s. 0141



KOMISSION ASETUS (ETY) N:o 1715/93, annettu 30 päivänä kesäkuuta 1993, interventioelinten suorittaman viljojen haltuunoton menettelyistä annetun asetuksen (ETY) N:o 689/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1) ja erityisesti sen 5 artiklan, sekä katsoo, että komission asetuksessa (ETY) N:o 689/92(2), sellaisena kuin se on viimeksi muutettuna asetuksella (ETY) N:o 2486/92(3), vahvistetaan edellytykset viljojen hyväksymiseksi interventioon, yhteisen maatalouspolitiikan uudistamisen täytäntöönpano markkinointivuodesta 1993/1994 vilja-alalla voi aiheuttaa vaikeuksia tiettyjen viljojen tuottajille tietyillä yhteisön alueilla; sen vaikutuksen lieventämiseksi, joka näillä mekanismeilla on asianomaisten tuloihin, olisi poikettava markkinointivuoden 1993/1994 osalta uudestaan tietyistä laatua koskevista säännöksistä, kuten tehtiin markkinointivuoden 1992/1993 osalta, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Muutetaan asetus (ETY) N:o 689/92 seuraavasti. a) Korvataan 1 artiklassa ilmaisu "asetuksen (ETY) N:o 2727/75 7 artiklassa" ilmaisulla "asetuksen (ETY) N:o 1766/92 4 artiklan 2 kohdassa". b) Korvataan 2 artiklan 2 kohdan toisessa alakohdassa ilmaisu "asetuksen (ETY) N:o 2727/75 26 artiklassa" ilmaisulla "asetuksen (ETY) N:o 1766/92 23 artiklassa". c) Lisätään 2 artiklaan 4 kohta seuraavasti: "4. Poiketen siitä, mitä 2 kohdassa säädetään, markkinointivuoden 1993/1994 osalta: - jäsenvaltion pyynnöstä päätetään asetuksen (ETY) N:o 1766/92 23 artiklassa säädettyä menettelyä noudattaen vahvistaa interventioon tarjottujen viljojen enimmäiskosteuspitoisuudeksi 15 prosenttia, - Kreikalla on lupa hyväksyä interventioon durumvehnäerät, joissa on 14 prosenttia aineksia, jotka eivät ole moitteettoman laatuista perusviljaa, ja joissa on jyvistä koostuvia epäpuhtauksia enintään 7 prosenttia, josta enintään 5 prosenttia koostuu muista viljoista, - liitteen II taulukossa III tarkoitettua alennusta, joka on säädetty ohralle, jonka ominaispaino on pienempi kuin 65 kg/hl, ei sovelleta." 2. Korvataan saksankielisessä toisinnossa 2 artiklan 2 kohta seuraavasti: "Liegt bei Weichweizen der Sedimentationswert zwischen 20 und 30, muß außerdem die Untersuchung nach der in Anhang IV der Verordnung (EWG) Nr. 1908/84 der Kommission(4*) dargestellten Methode ergeben, daß der aus dem Weizen hergestellte Teig nicht klebt und auf der Maschine bearbeitet werden kann. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1993. Komission puolesta René STEICHEN Komission jäsen (1) EYVL N:o L 181, 1.7.1992, s. 21 (2) EYVL N:o L 74, 20.3.1992, s. 18 (3) EYVL N:o L 248, 28.8.1992, s. 8 (4*) ABL. Nr. L 178 vom 5. 7. 1984, S. 6."